استنكرت حركة نداء مكناس الإهمال اللي كتعرض ليه مجموعة من المعالم التاريخية بالمدينة ، ونعني بها القاعات السينمائية اللي يمكن تولي مؤسسات ثقافية تؤدي دورها داخل الأحياء المتواجدة بها. وطالبت الحركة من المسؤولين في بلاغ توصلت به “گود” الى تحويل صالات السينما الأطلس، أبولو، المونديال، أب س، الملكي إلى مؤسسات ثقافية وفنية تقدم خدماتها لفائدة الشباب والساكنة، عبر اقتنائها من طرف جماعة مكناس. ودعات الى تخصيص منتزه الرياض لبناء المسرح الكبير، والمعهد الجهوي للموسيقى والرقص، ومتحف مكناس، وتحويل المقر القديم للوكالة الحضرية للنقل الحضري “RATUM” التابعة لجماعة مكناس إلى فضاء ثقافي، وبناء مؤسسات ثقافية في الأحياء المهمشة . وحملت الحركة المسؤولية التاريخية لجميع القطاعات المسؤولة وخصوصا وزارة الثقافة والشباب والرياضة المعنية بترتيب وحماية هذا التراث المادي، والجماعات الترابية المسؤولة عن توفير البنيات الثقافية ورعايتها وتوفير سبل التربية الثقافية للمواطنين . ومكناس هي مدينة عندها تاريخ عريق وتراث ثقافي متميز، ولكن كتعيش الاهمال حاليا وخاصة المؤسسات ديالها ، منها صالات السينما التاريخية وبعض المعالم اللي يمكن تتحول إلى مؤسسات ثقافية تعوض النقص في هاد المجال. 
حركة “نداء” معجبهاش الحال على الاهمال لي كيتعرض ليه تراث مكناس: كنحملو المسؤولية التاريخية لگاع القطاعات وخصوصا وزارة الثقافة